
              CONSILIUL LOCAL     
H O T Ă R Â R E A  NR.83
 DIN   24 IUNIE 2026
privind aprobarea proiectului tehnic de execuție și a devizului general actualizat pentru obiectivul de investiții „MODERNIZAREA SISTEMULUI DE ILUMINAT PUBLIC STRADAL, ÎN ORAȘUL SÂNNICOLAU MARE, JUDEȚUL TIMIȘ” etapa II
          Consiliul Local al oraşului Sânnicolau Mare, judeţul Timiş ;

                   Având în vedere:
· Raportul nr. 12761/10.06.2026 întocmit de către dl.Tiberiu-Paul Raica – inspector de specialitate în cadrul  Serviciului management, proiecte, achiziții publice și autorizare transport local; 

·  Referatul de aprobare nr. 12762/10.06.2026 a primarului Oraşului Sânnicolau Mare; 
· Contractul de finanțare nr. 1709/F/GES/30.12.2025 încheiat cu Administrația Fondului pentru Mediu pentru finanțarea obiectivului de investiții „MODERNIZAREA SISTEMULUI DE ILUMINAT PUBLIC STRADAL, ÎN ORAȘUL SÂNNICOLAU MARE, JUDEȚUL TIMIȘ” etapa II;
· Documentația tehnică elaborată în faza Proiect Tehnic de Execuție pentru obiectivul de investiții menționat;
· Devizul General actualizat întocmit conform documentației tehnico-economice aferente investiției;
· Necesitatea aprobării Proiectului Tehnic de Execuție și a Devizului General actualizat în vederea implementării proiectului și realizării investiției conform condițiilor impuse de finanțator;
· Prevederile H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
· Prevederile Ordinului Ministrului Mediului, Apelor și Pădurilor pentru aprobarea Ghidului de finanțare a Programului privind creșterea eficienței energetice a infrastructurii de iluminat public;
· Prevederile art. 129 alin. (2) lit. b) și d), alin. (4) lit. d) precum și art. 139 alin. (3) din Ordonanța de Urgență nr. 57/2019 privind Codul administrativ, cu modificările și completările ulterioare;
· procedura stabilită prin Legea nr.52/2003 privind transparenţa decizională în administraţia publică;
· avizul Comisiei economico-financiară şi agricultură, al Comisiei juridice, disciplină, amenajarea teritoriului, urbanism, protecţia mediului şi turism şi al Comisiei pentru activităţi social culturale, culte, învăţământ, sănătate, muncă şi protecţie socială, sport, familie şi protecţie copii din cadrul Consiliului Local al  oraşului Sânnicolau Mare; 

În temeiul art. 139 şi ale art.196 alin.1 lit.(a) din Ordonanţa de Urgenţă a Guvernului României nr.57/2019 privind Codul Administrativ; 

H O T Ă R Ă Ş T E:

        Art.1 – Se aprobă Proiectul Tehnic de Execuție pentru obiectivul de investiții „MODERNIZAREA SISTEMULUI DE ILUMINAT PUBLIC STRADAL, ÎN ORAȘUL SÂNNICOLAU MARE, JUDEȚUL TIMIȘ” etapa II, aprobat pentru finanțare prin Contractul de finanțare nr. 1709/F/GES/30.12.2025, finanțat de Administrația Fondului pentru Mediu.

         Art.2 – (1) Se aprobă Devizul General actualizat, faza Proiect Tehnic de Execuție, aferent obiectivului de investiții „MODERNIZAREA SISTEMULUI DE ILUMINAT PUBLIC STRADAL, ÎN ORAȘUL SÂNNICOLAU MARE, JUDEȚUL TIMIȘ” etapa II.

                   (2) Se aprobă valoarea obiectivului de investiții, după cum urmează:

· Valoarea totală a investiției: 3.912.761,86 lei cu TVA inclus;

· Valoarea eligibilă a proiectului: 2.996.710,36 lei cu TVA inclus;

· Valoarea cheltuielilor neeligibile: 916.051,50 lei cu TVA inclus.

         Art.3 – Primarul Orașului Sânnicolau Mare, prin compartimentele de specialitate din cadrul aparatului de specialitate, va duce la îndeplinire prevederile prezentei hotărâri.

           Art.4.  Prezenta hotărâre se comunică :

· Instituţiei Prefectului judeţul Timiş ;

· Secretarului general al oraşului Sânnicolau Mare ;

· Primarului oraşului Sânnicolau Mare;
· Serviciului management, proiecte, achiziții publice și autorizare transport local.

PREŞEDINTE DE ŞEDINŢĂ;                                      CONTRASEMNEAZĂ;

CONSILIER                                                           SECRETAR GENERAL
    MARIAN LEONTIN LUCA                                      FLORENTINA CORINA  PETCU 

Hotărârea a fost adoptată în unanimitate.

